ຈະມີການປະກາດ ການປົດປ່ອຍລີເບຍ ໃນມື້ອື່ນນີ້
ພວກຜູ້ນຳ ລັດຖະບານຊົ່ວຄາວລີເບຍ ມີແຜນຈະປະກາດ ກ່ຽວກັບການປົດປ່ອຍປະເທດ ໂດຍສົມບູນ ໃນມື້ອື່ນນີ້
ພວກຜູ້ນຳຂອງລັດຖະບານຊົ່ວຄາວລີເບຍ ວາງແຜນທີ່ຈະປະກາດກ່ຽວກັບການປົດປອ່ຍປະ ເທດຢ່າງສົມບູນໃນວັນອາທິດມື້ອື່ນ ຊຶ່ງເປັນການເຄື່ອນໄຫວທີ່ຈະເປັນການແຜ້ວທາງສຳລັບ ຂັ້ນຕອນໃນການຈັດຕັ້ງລັດຖະບານໃໝ່ ເຈົ້າໜ້າທີ່ຂອງສະພາປົກຄອງໃນໄລຍະຂ້າມຜ່ານແຫ່ງຊາດ ກ່າວໃນວັນເສົາມື້ນີ້ວ່າ ການປະ ກາດດັ່ງກ່າວ ຈະມີຂຶ້ນທີ່ເມືອງ Banghazi ຫົວເມືອງໃນພາກຕາເວັນອອກ ທີ່ໄດ້ກາຍເປັນ ສູນກາງຂອງຂະບວນການຕໍ່ຕ້ານລັດຖະບານ ລາຍງານໃນຂັ້ນຕົ້ນແຈ້ງວ່າ ສະພາປົກຄອງໃນໄລຍະຂ້າມຜ່ານຈະປະກາດກ່ຽວກັບການປົດ ປອ່ຍປະເທດໃນວັນເສົາມື້ນີ້ແຕ່ຍັງບໍ່ມີລາຍງານຂ່າວໃດໆແຈ້ງໃຫ້ຊາບວ່າແມ່ນຫຍັງຄືສາເຫດ ທີ່ພາໃຫ້ມີການຊັກຊ້າ ນອກນັ້ນແລ້ວໃນວັນເສົາມື້ນີ້ອົງການຂ່າວຣອຍເຕີ້ຍັງໄດ້ອ້າງຄຳເວົ້າຂອງນາຍົກລັດຖະມົນ ຕີຊົ່ວຄາວລີເບຍທ່ານ Mahmoud Jibril ທີ່ກ່າວວ່າ ການເລືອກຕັ້ງເທື່ອທຳອິດຄວນຈະມີ ຂຶ້ນພາຍໃນເວລາ 8 ເດືອນຊຶ່ງບັນດາຜູ້ມີສິດປ່ອນບັດຈະພາກັນເລືອກເອົາສະມາຊິກສະພາ ແຫ່ງຊາດທີ່ຈະເປັນຜູ້ຮ່າງລັດຖະທຳມະນູນສະບັບໃໝ່ຂອງປະເທດ ທ່ານໃຫ້ຄວາມເຫັນດັ່ງ ກ່າວໃນວັນເສົາມື້ນີ້ ຂະນະທີ່ໄປຮ່ວມກອງປະຊຸມເສດຖະກິດໂລກທີ່ປະເທດຈໍແດັນ ຂະນະດຽວກັນສະພາປົກຄອງໄລຍະຂ້າມຜ່ານແຫ່ງຊາດກໍກຳລັງພິຈາລະນາເບິ່ງວ່າຈະຝັງ ສົບອະດີດຜູ້ນຳມວມມາກາດດາຟີຍາມໃດແລະຢູ່ບ່ອນໃດ ຜູ້ກ່ຽວໄດ້ເສຍຊີວິດໃນມື້ວັນພະ ຫັດຜ່ານມາຫຼັງຈາກພວກນັກລົບປະຕິວັດໄດ້ບຸກເຂົ້າໄປໃນເມືອງ Sirte ຊຶ່ງເປັນບ້ານເກີດ ຂອງຜູ້ກ່ຽວນັ້ນ ສົບຂອງກາດດາຟີໄດ້ຖືກ ນຳໄປວາງສະແດງຢູ່ເທິງເສື້ອນອນໃນໂຮງເຢັນທີ່ເຄີຍໃຊ້ເປັນ ບ່ອນເກັບຊີ້ນແຫ່ງນຶ່ງທີ່ເມືອງ Misrata ໃນມື້ວານນີ້ ພວກທີ່ໄປຢ້ຽມສົບບາງຄົນໄດ້ໃຊ້ໂທລະສັບມືຖືຂອງພວກເຂົາເຈົ້າຖ່າຍເອົາ ຮູບຂອງກາດດາຟີ ຮູບວີດີໂອຂອງສົບກາດດາຟີສະແດງໃຫ້ເຫັນວ່າ ມີຮູລູກປືນຢູ່ທາງ ຂ້າງຊ້າຍຫົວຂອງທ່ານແລະອີກລູກນຶ່ງຢູ່ທີ່ໜ້າເອິກ